เมื่อคืนผมกำลังจะนอนเเล้วก็มีอะไรเข้าตาครับพอตื่นมาก็รู้สึกเเสบตรงหัวตาเเละเคืองครับมันบวมที่ให้เห็นชัดใด้คนับมันเเสบพอหลับตาอะครับ
สวัสดีค่ะ อาการแสบและระคายเคืองตา อาจเกิดจาก-ตาแดงหรือเยื่อบุตาอักเสบ ภาวะดังกล่าวอาจทำให้มีอาการตาแดง ระคายเคืองตา อาจเกิดจากการระคายเคืองเช่นแพ้สารเคมี การใส่คอนแทคเลนส์นานเกินไปหรือไม่สะอาด การไปขยี้ตา หรือการติดเชื้อไวรัสที่บริเวณตาขาว-ภูมิแพ้ที่ตา ทำให้มีขี้ตา และคันตา ตาแดง มักเป็นช่วงเช้าๆ แต่มักเป็น 2 ข้างเท่าๆกัน-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบได้ ซึ่งเป็นสาเหตุทำให้มีตาแดง ร่วมกับมีขี้ตาไหลออกมาเป็นเมือกเหนียวตลอด และปวดตา เป็นภาวะอันตรายอาจทำให้เสียการมองเห็นได้-ตาแห้ง ซึ่งเกิดขึ้นได้จากหลายสาเหตุ เช่น กระบวนการตามธรรมชาติเช่นในวัยสูงอายุ ผลข้างเคียงจากการใช้ยาแก้แพ้ในกลุ่มยาต้านฮิสตามีน โรคที่กระทบต่อการสร้างน้ำตาเช่นโรคโจเกรน โรคข้ออักเสบรูมาตอยด์ และโรคของหลอดเลือดโดยหากมีอาการแสบตา น้ำตาไหลเยอะ ตาแดง มองเห็นไม่ชัดเจน ควรพบแพทย์เพื่อตรวจเพิ่มเติมในระหว่างนี้ ไม่ไปขยี้ตาบ่อยๆ ล้างหน้าได้ตามปกติ งดการใส่คอนแทคเลนส์ไปก่อน และระวังการติดต่อไปสู่ผู้อื่น ไม่ควรขยี้ตาบ่อยๆ แล้วเอามือไปสัมผัสผู้อื่นต่อ